Дейвид Фарланд
Дейвид Уолвъртън (по-известен като Дейвид Фарланд) е американски фентъзи писател.

Биография и творчество 
Роден е през 1957 г. в щат Орегон, САЩ. Става известен с името Дейвид Фарланд, след като неговите романи от поредицата „Повелителите на руни“ са подписани така. Това са най-известните му произведения. Преди да започне да се занимава професионално с литература Дейвид Фарланд работи на много различни длъжности, включително като охранител в затвор и като сладкар. Известно време работи като дизайнер на компютърната игра StarCraft:Broodwar.

Книгите, които Дейвид Уолвъртън издава през по-ранните си години, са с променлив успех. Истинска популярност постига с излизането на романа му „The Sum of All Men“ („Даровете всечовешки“), който е публикуван през 1998 г. С този роман се поставя началото и на поредицата „Повелителите на руни“. През следващите години от същата поредица са издадени още три романа – „Brotherhood of the Wolf“ („Вълчето братство“), „Wizardborn“ („Родена магьосница“) и „The Lair of Bones“ („Леговище от кости“), които правят Дейвид Фарланд един от най-известните фентъзи писатели.

Библиография

The Runelords (Повелителите на руните)

Earth King Series (Поредица за Земния крал) 
 (1998) The Sum of All Men (Даровете всечовешки)
 (1999) Brotherhood of the Wolf (Вълчето братство)
 (2001) Wizardborn (Родена магьосница)
 (2003) The Lair of Bones (Леговище от кости)

Scions of the Earth 
 (2006) Sons of the Oak (неиздадена на български език)
 (2007) Worldbinder (неиздадена на български език)
 (2008) The Wyrmling Horde (неиздадена на български език)

Golden Queen 
 The Golden Queen
 Beyond the Gate
 Lords of the Seventh Swarm

Mummy Chronicles 
 Revenge of the Scorpion King
 Heart of the Pharoah
 The Curse of the Nile
 Flight of the Phoenix

Serpent Catch 
 Serpent Catch
 Path of the Hero

Романи 
 On My Way to Paradise
 A Very Strange Trip

Външни препратки 
 

Американски писатели фантасти
Американски фентъзи писатели
Орегонци